ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0406/02

υποβολή: Antonio Tajani (PPE-DE) προς την Επιτροπή

(11 Φεβρουαρίου 2002)

Θέμα: Απαγωγή ισραηλινών στρατιωτών

Στις 7 Οκτωβρίου 2000, τρεις ισραηλινοί στρατιώτες, οι Βενιαμίν Αβραάμ, Αντί Αβιτάν και Ομάρ Σαουαΐντ, απήχθησαν από την τρομοκρατική οργάνωση Χεζμπολά. Κατά την στιγμή της απαγωγής οι στρατιώτες περιπολούσαν στα λιβανο-ισραηλινά σύνορα.

Οι έρευνες απεκάλυψαν ότι οι άνδρες της Χεζμπολά έδρασαν μεταμφιεσμένοι ως στρατιώτες των Ηνωμένων Εθνών, χρησιμοποιώντας ενδυμασίες και οχήματα με τα σύμβολα της Προσωρινής Δύναμης των Ηνωμένων Εθνών στον Λίβανο (Unifil).

Οι ισραηλινοί στρατιώτες μετά την απαγωγή τους κρατήθηκαν από την Χεζμπολά στην απομόνωση, χωρίς καμιά δυνατότητα επικοινωνίας με τον έξω κόσμο. Η Χεζμπολά αρνήθηκε ακόμη και στον Διεθνή Ερυθρό Σταυρό την άδεια να επισκεφθεί τους στρατιώτες και να διαπιστώσει άμεσα την κατάσταση τηςγείας τους.

Στις 2 Νοεμβρίου 2001, ο ισραηλινός ταξίαρχος, Ράμπι Γισραέλ Βάϊς, ανεκοίνωσε τον θάνατο των τριών ισραηλινών στρατιωτών.

Ποιές πρωτοβουλίες σκοπεύει να αναλάβει η Επιτροπή προκειμένου να ενημερωθεί σχετικά με την τύχη των τριών ισραηλινών στρατιωτών·

Ποιές πρωτοβουλίες σκοπεύει να αναλάβει η Επιτροπή, σε περίπτωση επιβεβαίωσης του θανάτου των τριών στρατιωτών, ώστε να επιστραφούν οι σωροί τους στις οικογένειές τους, δεδομένου ότι ο τόπος της ταφής τους παραμένει ακόμη άγνωστος·

Απάντηση του κ. Patten εξ ονόματος της Επιτροπής

(1η Μαρτίου 2002)

Η Επιτροπήποστηρίζει με σθένος την τήρηση του κράτους δικαίου και θεωρεί εντελώς απαράδεκτη την κράτηση ομήρων από οποιοδήποτε κράτος ή οργάνωση. Η κράτηση ομήρων αντίκειται στην Παγκόσμια Διακήρυξη για τα Ανθρώπινα Διακαιώματα. Η Επιτροπή έθεσε το θέμα των τεσσάρων Ισραηλινών πολιτών που κρατούνται από τη Χεζμπολά από τις 7 Οκτωβρίου του 2000, από κοινού με τις αρχές του Λιβάνου, της Συρίας και του Ιράν, ώστε να γνωστοποιήσει τις ανησυχίες της και να ζητήσει πληροφορίες για την κατάστασή τους. Δυστυχώς, δεν απεστάλη καμία πληροφορία. Οι ισραηλινές αρχές πρόσφατα δήλωσαν ότι οι τρεις στρατιώτες που είχαν απαχθεί στα σύνορα Συρίας — Λιβάνου (στην περιοχή των αγροκτημάτων Shebaa) ίσως να μη βρίσκονται πλέον εν ζωή.

Το μέλος της Επιτροπής που είναι αρμόδιο για τις εξωτερικές σχέσεις δέχτηκε τις οικογένειες των τριών Ισραηλινών στρατιωτών τον Ιούνιο του 2001 και τις ενημέρωσε σχετικά με την άποψη της Επιτροπής ότι η κράτηση ομήρων ήταν απαράδεκτη, η απόκρυψη πληροφοριών σχετικά με την κατάσταση των Ισραηλινών κρατουμένων ήταν παράνομη, και η απαγόρευση προς τη Διεθνή Επιτροπή του Ερυθρού Σταυρού (ΔΕΕΣ) να τους επισκευτεί ήταν αδικαιολόγητη. Μέλη του ιδιαίτερου γραφείου του Υπουργικού Συμβουλίου του προέδρου της Επιτροπής συναντήθηκαν στις 21 Ιανουαρίου με τον κ. Χαϊμ Αβραάμ, πατέρα ενός εκ των τριών στρατιωτών των ισραηλινών ενόπλων δυνάμεων (IDF), που είχαν απαχθεί.

Η Επιτροπή εμμένει στο δικαίωμα όλων όσοι συλλαμβάνονται ή κρατούνται σε συνθήκες διαμάχης να έχουν πρόσβαση στην ΔΕΕΣ, καθώς και στο σεβασμό του διεθνούς δικαίου.
ΓΡΑΠΤΗ ΕΡΩΤΗΣΗ E-1555/02

υποβολή: Bob van den Bos (ELDR) προς το Συμβούλιο

(3 Ιουνίου 2002)

Θέμα: Βοήθεια της Ε Ε προς τους Παλαιστίνιους

Σύμφωνα με την ισραηλινή κυβέρνηση, η Παλαιστινιακή Αρχή φέρεται να έχει χρησιμοποιήσει τα χρήματα της βοήθειας της Ε Ε για να χρηματοδοτήσει την τρομοκρατία. Στην Ολλανδική εφημερίδα NRC Handelsblad της 8ης Μαΐου 2002 αναφέρεται ότι η Ευρωπαϊκή Ένωση γνώριζε ήδη εδώ και ένα χρόνο την καταχρηστική χρησιμοποίηση των χρημάτων από την Παλαιστινιακή Αρχή. Ο Επίτροπος κ. Patten λέγεται ότι είχε διαπιστώσει ανεπαρκή έλεγχο στην διάθεση των κοινοτικών κονδυλίων και για τον λόγο αυτό είχε ζητήσει να παρέμβει το ΔΝΤ προς άσκηση καλύτερου έλεγχου.

Ζήτησε το Συμβούλιο από τον Επίτροπο κ. Patten να εμπλέξει το ΔΝΤ· Εάν όχι, για ποιό λόγο·

Σε ποιο βαθμό οι ειδήσεις ενδεχόμενης καταχρηστικής διάθεσης επηρέασαν πέρυσι το Συμβούλιο στις σχέσεις του με την Παλαιστινιακή Αρχή και την Ισραηλινή κυβέρνηση· Πόσο βάρυναν οι ανωτέρω κατηγορίες στην πολιτική της Ε Ε για την Μέση Ανατολή·

Είναι διατεθειμένο το Συμβούλιο να εντείνει τους ελέγχους στην παροχή βοήθειας εκ μέρους των κρατών μελών· Εάν όχι, γιατί· Εάν ναι, με ποιον τρόπο·

Με ποιον τρόπο θα ενεργήσει το Συμβούλιο ώστε να μην είναι δυνατόν να χρησιμοποιηθεί η χρηματοδότηση για σκοπούς τρομοκρατίας και εξαγοράς εκ μέρους της Παλαιστινιακής Αρχής·

Εάν αποδειχθεί ότι έγινε καταχρηστική χρησιμοποίηση της χρηματοδότησης για σκοπούς τρομοκρατίας και εξαγοράς, εξετάζει το Συμβούλιο το ενδεχόμενο να προβεί στη λήψη μέτρων· Εάν ναι, ποια θα είναι αυτά·

Σε ποιο βαθμό οι μεταρρυθμίσεις που άρχισαν εντός της Παλαιστινιακής Αρχής θα περιλαμβάνουν και μεταρρυθμίσεις στην οικονομική διαχείριση και στον έλεγχό της· Θα απαιτήσει άραγε το Συμβούλιο τη σχετική διαβεβαίωση από την Παλαιστινιακή Αρχή·

Απάντηση

(5 Νοεμβρίου 2002)

Το Συμβούλιο έχει γνώση, όπως και ο αξιότιμος κ. βουλευτής, ορισμένων δηλώσεων και ανταποκρίσεων στα μέσα ενημέρωσης σχετικά με την κατάχρηση της κοινοτικής βοήθειας προς την Παλαιστινιακή Αρχή. Ωστόσο, το Συμβούλιο δεν σχολιάζει ποτέ δημόσιες δηλώσεις ή ανταποκρίσεις των μέσων ενημέρωσης. Εντούτοις, στη συγκεκριμένη περίπτωση, λόγω της σοβαρότητας τέτοιων ισχυρισμών και τις πιθανές επιπτώσεις στην αξιοπιστία της ΕΕ, το Συμβούλιο ήλθε σε επαφή με τον Επίτροπο κ. Patten σχετικά με το θέμα αυτό, μεταξύ άλλων κατά το πλέον πρόσφατο Συμβούλιο Γενικές Υποθέσεις στις 17 Ιουνίου 2002 στο Λουξεμβούργο. Κατά την

άποψη της Επιτροπής, δενπάρχουν μέχρι στιγμής αποδείξεις μιας τέτοιας κατάχρησης. Όπως και κατά το παρελθόν, η ΕΕ εξακολουθεί να πιέζει την Παλαιστινιακή Αρχή να βελτιώσει την εσωτερική δημοσιονομική διαχείριση και τον έλεγχο. Η Επιτροπή επέμεινε να διενεργηθεί έλεγχος από το ΔΝΤ. Το Συμβούλιο πιστεύει ότι πρόκειται για σημαντικά μηνύματα που θα πρέπει να μεταφέρονται στους Παλαιστίνιους και στο μέλλον. Οποιαδήποτε μεταρρύθμιση της Παλαιστινιακής αρχής θα πρέπει να συμπεριλάβει και τα ζητήματα αυτά.
ΓΡΑΠΤΗ ΕΡΩΤΗΣΗ E-1877/02

υποβολή: Fernando Fernndez Martn (PPE-DE) προς την Επιτροπή

(28 Ιουνίου 2002)

Θέμα: Γκάνα

Σε σχέση με την Γκάνα, μπορεί η Επιτροπή να διευκρινίσει ποια σχέδια χρηματοδοτήθηκαν από τον προϋπολογισμό της ΕΕ κατά το έτος 2000· Μπορεί επίσης να καθορίσει το συνολικό ποσό των ενισχύσεων που χορηγήθηκαν για οποιουσδήποτε λόγους στην προαναφερθείσα χώρα κατά τη διάρκεια του έτους 2000·

Κοινή απάντησητου κ. Nielson εξ ονόματος της Επιτροπήςστις γραπτές ερωτήσεις E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 και E-2155/02

(23 Σεπτεμβρίου 2002)

Λόγω του μήκους της απαντήσεώς της, η Επιτροπή αποστέλλει απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου πίνακα που περιέχει τις αιτούμενες πληροφορίες.

Πρέπει να σημειωθεί ότι τα στοιχεία που περιέχει ο συνοπτικός πίνακας ανά χώρα, βρίσκονται επίσης στο τμήμα Χρηματοδοτικοί Πίνακες της ετήσιας έκθεσης για την εκτέλεση της εξωτερικής βοήθειας της ΕΚ.
ΓΡΑΠΤΗ ΕΡΩΤΗΣΗ E-1357/02

υποβολή: Gerhard Schmid (PSE) προς την Επιτροπή

(14 Μαΐου 2002)

Θέμα: Τραπεζικό απόρρητο στα κράτη μέλη

Το τραπεζικό απόρρητο παίζει πολύ σημαντικό ρόλο στην καταπολέμηση της χρηματοδότησης των τρομοκρατών καθώς και στη νομιμοποίηση εσόδων από παράνομες δραστηριότητες.

Μπορεί η Επιτροπή συνεπώς να απαντήσει στις ακόλουθες ερωτήσεις:

1. Σε ποία κράτη μέλη είναι το τραπεζικό απόρρητο καθορισμένο από το νόμο·

2. Σε ποία κράτη μέληπάρχει το τραπεζικό απόρρητο λόγω των γενικών κανόνων των τραπεζών για συναλλαγές και συμβάσεις εργασίας με τους εργαζομένους·

3. Σε ποία κράτη-μέλη δενπάρχει κανενός είδους τραπεζικό απόρρητο·

Απάντηση του κ. Bolkestein εξ ονόματος της Επιτροπής

(14 Ιουνίου 2002)

Το τραπεζικό απόρρητο ή ο εμπιστευτικός χαρακτήρας των στοιχείων που αφορούν τους πελάτες προστατεύονται κατά τον ένα ή τον άλλο τρόπο σε κάθε κράτος μέλος, από τον ποινικό κώδικα, από ειδική νομοθεσία ή από το αστικό δίκαιο.

Η οδηγία κατά της νομιμοποίησης παρανόμων προσόδων ήτοι η οδηγία 91/308/ΕΟΚ του Συμβουλίου, της 10ης Ιουνίου 1991, για την πρόληψη της χρησιμοποίησης του χρηματοπιστωτικού συστήματος για τη νομιμοποίηση προσόδων από παράνομες δραστηριότητες(1), όπως τροποποιήθηκε από την οδηγία 2001/97/ΕΚ του Κοινοβουλίου και του Συμβουλίου της 4ης Δεκεμβρίου 2001(2), απαιτεί την άρση του τραπεζικού

απορρήτου ότανπάρχειπόνοια νομιμοποίησης προσόδων από παράνομες δραστηριότητες, μπορεί δε να διαβιβασθεί στις αρμόδιες αρχές έκθεση περί ύποπτης συναλλαγής. Με την οδηγία 2001/97/ΕΚ, η οποία πρέπει να τεθεί σε εφαρμογή στις 15 Ιουνίου 2003, διευρύνεται σημαντικά το φάσμα των εγκληματικών δραστηριοτήτων που καλύπτει ο κοινοτικός ορισμός περί νομιμοποίησης παρανόμων προσόδων. Όταν εκδόθηκε η οδηγία, τα κράτη μέλη συμφώνησαν επίσης ότι όλες οι εγκληματικές ενέργειες που συνδέονται με τη χρηματοδότησης της τρομοκρατίας αποτελούσαν σοβαρά εγκλήματα κατά την έννοια της οδηγίας αυτής.

Η συχνά πολύπλοκη κατάσταση στα μεμονωμένα κράτη μέλη μπορεί να συνοψισθεί, με απλά λόγια, στα ακόλουθα:

Το τραπεζικό απόρρητο ισχύει δια νόμου στην Δανία, Ελλάδα, Γαλλία, Λουξεμβούργο, Αυστρία, Πορτογαλία, Φινλανδία και Σουηδία.

Στο Βέλγιο, Γερμανία, Ισπανία, Ιρλανδία, Ιταλία, Κάτω Χώρες και Ηνωμένο Βασίλειο η έννοια του τραπεζικού απορρήτου δεν καθορίζεται σε ειδική νομοθεσία αλλά στηρίζεται κυρίως στις συμφωνίες βάσει του αστικού δικαίου που συνάπτονται μεταξύ της τράπεζας και του πελάτη οι οποίεςποχρεώνουν την τράπεζα να διατηρήσει τον εμπιστευτικό χαρακτήρα της συναλλαγής.

(1) ΕΕ L 166 της 28.6.1991.

(2) ΕΕ L 344 της 28.12.2001.
ΓΡΑΠΤΗ ΕΡΩΤΗΣΗ E-1882/02

υποβολή: Fernando Fernndez Martn (PPE-DE) προς την Επιτροπή

(28 Ιουνίου 2002)

Θέμα: Γουϊνέα

Μπορεί η Επιτροπή να καταρτίσει πίνακα των εγκεκριμένων για χρηματοδότηση από τον προϋπολογισμό της Ευρωπαϊκής Ένωσης σχεδίων κατά το έτος 2001 και να δηλώσει σε τί ύψος ανέρχονταν συνολικά οι επενδύσεις για το έτος αυτό·

Κοινή απάντησητου κ. Nielson εξ ονόματος της Επιτροπήςστις γραπτές ερωτήσεις E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 και E-2155/02

(23 Σεπτεμβρίου 2002)

Λόγω του μήκους της απαντήσεώς της, η Επιτροπή αποστέλλει απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου πίνακα που περιέχει τις αιτούμενες πληροφορίες.

Πρέπει να σημειωθεί ότι τα στοιχεία που περιέχει ο συνοπτικός πίνακας ανά χώρα, βρίσκονται επίσης στο τμήμα Χρηματοδοτικοί Πίνακες της ετήσιας έκθεσης για την εκτέλεση της εξωτερικής βοήθειας της ΕΚ.
ΓΡΑΠΤΗ ΕΡΩΤΗΣΗ E-1171/02

υποβολή: Carmen Cerdeira Morterero (PSE) προς την Επιτροπή

(24 Απριλίου 2002)

Θέμα: Συμμετοχή της Ευρωπαϊκής Ένωσης σε διεθνείς διασκέψεις κορυφής.

Θεωρεί η Επιτροπή σκόπιμη την εκπόνηση ενός καταλόγου ή ενός πρωτοκόλλου, με αντικείμενο τη βελτίωση της συμμετοχής και της οργάνωσης των εκπροσώπων των ευρωπαϊκών Οργάνων (Επιτροπή, Συμβούλιο, Κοινοβούλιο) σε διοργανώσεις όπως διεθνείς διασκέψεις, παραδείγματος χάριν τον εορτασμό για τη χρηματοδότηση της ανάπτυξης τον περασμένο Μαΐο στο Monterrey ή σε άλλου είδους συνδιασκέψεις όπου μπορούμε να συμμετέχουμεπό την γενική ονομασία αντιπροσωπεία της Ευρωπαϊκής Ένωσης ή αντιπροσωπεία της Ευρωπαϊκής Κοινότητας·

Πιστεύει η Επιτροπή πως ένα τέτοιο πρωτόκολλο θα μπορούσε να συμβάλει στην προβολή και στη βελτίωση της εργασίας των μελών αυτών των αντιπροσωπειών·

Απάντηση του κ. Prodi εξ ονόματος της Επιτροπής

(5 Ιουνίου 2002)

Η Επιτροπή συμμερίζεται το μέλημα του Αξιότιμου Μέλους του Κοινοβουλίου όσον αφορά την ενιαία στάση που έχει η Επιτροπή έναντι των διεθνών αρχών και γενικότερα κατά τις δημόσιες σχέσεις της με τις τρίτες χώρες.

Διαπιστώνει εξάλλου ότι ο συντονισμός της κοινοτικής θέσης και της ενιαίας εκπροσώπησης εξασφαλίζονται απρόσκοπτα σε τομείς πουπάγονται στον πρώτο πυλώνα, όπως π.χ. η κοινή εμπορική πολιτική. Όπως προέκυψε κατά την τέταρτηπουργική διάσκεψη της Παγκόσμιας Οργάνωσης Εμπορίου που πραγματοποιήθηκε στην Doha, λόγω της ενιαίας της στάσης η Κοινότητα κατέστη απαραίτητος παράγοντας του διεθνούς εμπορίου.

Η κατάσταση ωστόσο είναι λιγότερο ικανοποιητική σε άλλους τομείς που αφορούν τις εξωτερικές σχέσεις, λόγω του πολλαπλασιασμού παρεμβαινόντων παραγόντων που προβλέπουν οι ισχύουσες Συνθήκες και της σύγχυσης που μπορεί να προκύψει μερικές φορές.

Στο πλαίσιο αυτό, και όπως αναφέρθηκε στην ανακοίνωση της 22ας Μαΐου 2002 για το σχέδιο της Ευρωπαϊκής Ένωσης(1), η Επιτροπή κρίνει ότι η καλύτερη αντιμετώπιση συνίσταται στην αποκόμιση οφέλους από την μελλοντική μεταρρύθμιση των Συνθηκών με απλούστευση και εξορθολογισμό ολόκληρης της εξωτερικής πολιτικής της Ένωσης και αύξησης με τον τρόπο αυτό της αποτελεσματικότητας, όπως απαιτεί ο Ευρωπαίος πολίτης.

Όσον αφορά την συμμετοχή των κοινοτικών αντιπροσωπειών στις διεθνείς διασκέψεις, αυτή εξαρτάται στις περισσότερες περιπτώσεις από το ιδιαίτερο καθεστώς που διαθέτει η Κοινότητα στο πλαίσιο της εκάστοτε διάσκεψης (καθεστώς συμμετέχοντος χωρίς δικαίωμα ψήφου, καθεστώς παρατηρητή με δικαίωμα έκφρασης απόψεων, κλπ.).

Υπ' αυτές τις συνθήκες, είναι δύσκολο να καταρτιστεί ένα πρωτόκολλο που να παρέχει τη δυνατότητα βελτίωσης της συμμετοχής των αντιπροσωπειών της Κοινότητας.

Αντίθετα, ισχύουν διαδικαστικοί κανόνες όσον αφορά τη συμμετοχή των διαφόρων θεσμικών οργάνων στις διεθνείς διασκέψεις.

(1) Ένα σχέδιο για την Ευρωπαϊκή Ένωση, ανακοίνωση της Επιτροπής της 22ας Μαΐου 2002 στην Ευρωπαϊκή Σύνοδο (έγγρ. COM(2002)247 τελικό).
ΓΡΑΠΤΗ ΕΡΩΤΗΣΗ P-1460/02

υποβολή: Bartho Pronk (PPE-DE) προς την Επιτροπή

(21 Μαΐου 2002)

Θέμα: Συμπληρωματική ερώτηση σχετικά με το Παράρτημα ΙΙα του άρθρου 10α του Κανονισμού 1408/71

Στις 15 Απριλίου 2002ποβλήθηκε στην Επιτροπή ερώτηση με τίτλο το Παράρτημα ΙΙα του άρθρου 10α του Κανονισμού 1408/71(1) (Ρ-1119/02(2)). Έκτοτε, και συγκεκριμένα στις 8 Μαΐου, απάντησε στην εν λόγω ερώτηση η Επίτροπος κ. Διαμαντοπούλου, χωρίς ωστόσο να δώσει πλήρη απάντηση στο τεθέν ερώτημα. Κατόπιν τούτου, μέσω της συμπληρωματικής αυτής ερώτησης θα επιθυμούσα να λάβω μια ολοκληρωμένη απάντηση και να θέσω ένα τρίτο ερώτημα: πώς ήταν δυνατόν να αναφερθεί το σχετικό απόσπασμα·

Απαντώντας στην ερώτηση P-1119/02 η κ. Επίτροπος δέχεται ότι δενπήρξαν επίσημες επαφές. Μπορεί να αναφέρει η Επιτροπή εάν είναι δυνατόν να βασίσθηκε ο Υφυπουργός σε ανεπίσημες επαφές προκειμένου να συμπεράνει ποια ήταν η άποψη της Επιτροπής όσον αφορά την εγγραφή του Wajong στο ως άνω παράρτημα·

(1) ΕΕ L 149 της 5.7.1971, σελ. 2.

(2) ΕΕ C 205 E της 29.8.2002, σελ. 254.

Απάντηση της κ. Διαμαντοπούλου εξ ονόματος της Επιτροπής

(11 Ιουνίου 2002)

Στην απάντησή της στη γραπτή ερώτηση P-1119/02 του κ. βουλευτή(1), η Επιτροπή ανέφερε ότι βρίσκεται σε επαφή με τους εμπειρογνώμονες των κυβερνήσεων των διαφόρων κρατών μελών, κυρίως των Κάτω Χωρών, για να συζητήσει λεπτομερώς τα χαρακτηριστικά των παροχών κοινωνικής ασφάλισης που περιέχονται στον κατάλογο του παραρτήματος II α του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας(2).

Αυτές οι επαφές συνεχίζονται και η Επιτροπή δεν έχει λάβει σε αυτό το στάδιο καμία απόφαση σχετικά με το ακριβές περιεχόμενο της πρότασης που σκοπεύει να εγκρίνει. Τα συμπεράσματα που συνάγει ο κ. Hoogervorst,φυπουργός κοινωνικώνποθέσεων και απασχόλησης των Κάτω Χωρών, από τις επαφές σε επίπεδοπηρεσιών σχετικά με τη θέση που θα λάβει η Επιτροπή σε αυτό το θέμα, είναι συνεπώς πρόωρα.

(1) ΕΕ C 205 E της 29.8.2002, σελ. 254.

(2) ΕΕ L 149 της 5.7.1971.
ΓΡΑΠΤΗ ΕΡΩΤΗΣΗ E-2458/02

υποβολή: Herman Vermeer (ELDR) προς την Επιτροπή

(4 Σεπτεμβρίου 2002)

Θέμα: Η ειδική κατάσταση της αλιείας μικρής κλίμακας σε ιδιαίτερα απομακρυσμένες περιφέρειες, στο πλαίσιο της νέας Κοινής Αλιευτικής Πολιτικής

Γνωρίζει η Επιτροπή την κατάσταση της αλιείας μικρής κλίμακας σε ιδιαίτερα απομακρυσμένες περιφέρειες όπως είναι οι Αζόρες· Λόγω του ότι δενπάρχειφαλοκρηπίδα στα παράλια των Αζορών, το ζήτημα της ζώνης 6-12 μιλίων δεν αφορά την τοπική αλιεία. Το θέμα επί του προκειμένου αφορά την αλιεία βαθιάς θάλασσας και τα ύδατά της τα οποία είναι συνεπώς ελεύθερα. Η αλιεία μικρής κλίμακας δεν μπορεί να ανταγωνιστεί με την περισσότερο εμπορική αλιεία και συνεπώς δεν συνιστά απειλή γι' αυτήν την τελευταία. Επίσης και οι αλιευτικοί πόροι δεν φαίνεται να πλήττονται από τις αλιευτικές προσπάθειες μικρής κλίμακας. Αναγνωρίζει η Επιτροπή την μικρή αυτή κλίμακα και τον τρόπο αυτής της αλιείας·

Η αλιεία μικρής κλίμακας στις περιφέρειες αυτές φαίνεται ότι πρόκειται να εξαφανιστεί εάν δεν ληφθούν μέτρα. Γνωρίζει η Επιτροπή το βαθμό εξάρτισης αυτών των περιφερειών από αυτή τη μορφή αλιείας· Οι περιφέρειες αυτές συχνά εξαρτώνται σε μεγάλο βαθμό από την αλιεία μικρής κλίμακας και δεν φαίνεται ναπάρχουν πάντοτε κατάλληλες εναλλακτικές λύσεις. Γνωρίζει επίσης η Επιτροπή τις εργασιακές συνθήκες και την ασφάλεια σ' αυτόν τον αλιευτικό στόλο·

Ποιά μέτρα και πρωτοβουλίες προτίθεται να λάβει η Επιτροπή για να προστατεύσει αυτό τον ειδικό αλιευτικό τομέα· Ποιά είναι αυτά στο πλαίσιο των προτάσεων για τη νέα Κοινή Αλιευτική Πολιτική· Εάν η Επιτροπή δεν πρόκειται να λάβει μέτρα, μπορεί να αιτιολογήσει την απόφασή της·

Απάντηση του κ. Fischler εξ ονόματος της Επιτροπής

(7 Οκτωβρίου 2002)

Στο πλαίσιο των προπαρασκευαστικών εργασιών για τη μεταρρύθμιση της Κοινής Αλιευτικής Πολιτικής (ΚΑΠ), έχουν ανελλειπώς ληφθεί πλήρωςπόψη οι ανάγκες των άκρως απόκεντρων περιφερειών, λόγω της ειδικής φύσης του αλιευτικού κλάδου στις περιφέρειες αυτές.

Θα πρέπει ως προς αυτό να επισημανθεί ότι η Πράσινη Βίβλος για το μέλλον της Κοινής Αλιευτικής Πολιτικής(1) αναφέρεται στη φιλοσοφία που θα πρέπει ναιοθετηθεί ώστε να δοθεί στήριξη στις περιφέρειες αυτές κατά τη θέσπιση μέτρων διατήρησης και διαχείρισης πόρων ή στο πλαίσιο της ενίσχυσης της οικονομικής και κοινωνικής διάστασης της ΚΑΠ.

Πράγμα ακόμη σημαντικότερο, η φιλοσοφία αυτή αναφέρεται επίσης ρητώς στο έγγραφο που παρουσίασε η Επιτροπή στο Ευρωπαϊκό Συμβούλιο της Σεβίλλης (21 και 22 Ιουνίου 2002) όσον αφορά το άρθρο 299 της Συνθήκης ΕΚ και τηνλοποίηση της στρατηγικής αειφόρου ανάπτυξης για τις άκρως απόκεντρες περιφέρειες.

Επιπλέον, η Επιτροπή μπόρεσε να συναντηθεί με αντιπροσωπεία εκπροσώπων του αλιευτικού κλάδου των Αζορών. Η σύσκεψη έδωσε την ευκαιρία για βαθεία ανταλλαγή απόψεων σχετικά με τα χαρακτηριστικά του κλάδου στην περιοχή. Οι πληροφορίες που δόθηκαν από την αντιπροσωπεία, ειδικώς όταν συνδυάζονται με εκείνες που έδωσαν οιπόλοιπες άκρως απόκεντρες περιφέρειες, προσφέρουν μια λεπτομερή βάση για να συνεκτιμηθούν οι ανάγκες τους στο πλαίσιο της μεταρρύθμισης της ΚΑΠ, στον άξονα των δεσμεύσεων της Επιτροπής.

(1) COM(2001)135 τελικό.
ΓΡΑΠΤΗ ΕΡΩΤΗΣΗ E-1787/02

υποβολή: Camilo Nogueira Romn (Verts/ALE) προς το Συμβούλιο

(24 Ιουνίου 2002)

Θέμα: Η επιζητούμενη μεταρρύθμιση της προεδρίας του Ευρωπαϊκού Συμβουλίου

Πρόσφατα, κατά τη διάρκεια της ισπανικής προεδρίας, ακούσθηκαν διάφορες προτάσεις σχετικά με την αντικατάσταση του ισχύοντος συστήματος προεδρίας του Ευρωπαϊκού Συμβουλίου από άλλο, σύμφωνα με το οποίο η προεδρία θα σχηματίζεται από διάφορα κράτη μέλη, μεταξύ των οποίων θα είναι πάντοτε αυτά με το μεγαλύτερο πληθυσμό και θα είναι πολυετής.

Τούτο συμβαίνει σε στιγμή κατά την οποία η Συνέλευση για το μέλλον της Ευρωπαϊκής Ένωσης εξετάζει τη μεταρρύθμιση των συνθηκών, με την προοπτική ενός ευρωπαϊκού συντάγματος το οποίο θα ορίζει τη δομή των οργάνων και τις μεταξύ τους σχέσεις, του ίδιου του Ευρωπαϊκού Συμβουλίου συμπεριλαμβανομένου.

Για το λόγο αυτό είναι άσκοπο οι προτάσεις που συζητούνται εντός του Ευρωπαϊκού Συμβουλίου σχετικά με την ίδια του τη δομή να μην απευθύνονται ρητώς προς τη Συνέλευση ως συστάσεις για την ελεύθερη εργασία του οργάνου αυτού.

Τί νόημα έχουν οι διάφορες προτάσεις που εξετάζει το Συμβούλιο· και επί ποιάς βάσεως το Συμβούλιο και η Συνέλευση εξετάζουν αυτό το θεμελιώδες ζήτημα ούτως ώστε να καθίστανται σεβαστές οι αρμοδιότητες που έχουν ανατεθεί στο τελευταίο Όργανο·

Απάντηση

(5 Νοεμβρίου 2002)

Η έκθεση: Μέτρα ενόψει της προετοιμασίας του Συμβουλίου για τη διεύρυνση πουπέβαλε η Προεδρία στο Ευρωπαϊκό Συμβούλιο της Σεβίλλης, δεν προσεκόμισε συγκεκριμένες προτάσεις για την αντικατάσταση του ισχύοντος συστήματος προεδρίας του Συμβουλίου, αλλά έκανε απλώς μια παρουσίαση των κυριότερων τύπων που μέχρι στιγμής προβλήθηκαν σχετικώς, ενώ, συγχρόνως, ετόνισε ότι αυτοί δεν δεσμεύουν καμία αντιπροσωπία αλλά και ότι δεν εξαντλούν το θέμα.

Γι' αυτό και το Ευρωπαϊκό Συμβούλιο, στο θέμα του συστήματος προεδρίας, με την εξαίρεση μερικών τεχνικών διαχειριστικών μέτρων για τα οποία δεν απαιτείται τροποποίηση της Συνθήκης, αρκέσθηκε να λάβει γνώση των σχετικών συζητήσεων, όπως ανελύοντο στην έκθεση, να διαπιστώσει γενική πρόθεση εμβάθυνσης στο θέμα και να ζητήσει από την αναλαμβάνουσα δανική προεδρία τη λήψη κατάλληλων μέτρων για τη συνέχιση της μελέτης, με προοπτική ναπάρξει προκαταρκτική έκθεση στο Ευρωπαϊκό Συμβούλιο του Δεκεμβρίου 2002.

Με τα ανωτέρω δεδομένα, ελλείψει δε συγκεκριμένων προτάσεων, το ζήτημα της φύσης των μεταξύ Συμβουλίου και Συνέλευσης δυνατών σχέσεων για την εξέτασή τους δεν τίθεται. Πάντως, το Συμβούλιο, στις ενδεχόμενες μελλοντικές πρωτοβουλίες του, θα φροντίζει να σέβεται αυστηρά το ρόλο και τις ευθύνες της Συνέλευσης όπως ορίζονται στη δήλωση του Λάκεν.
ΓΡΑΠΤΗ ΕΡΩΤΗΣΗ E-2623/02

υποβολή: Markus Ferber (PPE-DE) προς την Επιτροπή

(18 Σεπτεμβρίου 2002)

Θέμα: Εφαρμογή της νέας οδηγίας για τις ταχυδρομικέςπηρεσίες 2002/39/ΕΚ από τα προς ένταξη κράτη

Την άνοιξη ψηφίστηκε η νέα οδηγία 2002/39/ΕΚ(1) του Ευρωπαϊκού Κοινοβουλίου και του Συμβουλίου με ημερομηνία 10 Ιουνίου 2002 για την τροποποίηση της οδηγίας 97/67/ΕΚ(2) με στόχο την περαιτέρω ελευθέρωση της αγοράς των ταχυδρομικώνπηρεσιών εντός της Κοινότητας. Τα κράτη μέλη πρέπει να έχουν μεταφέρει τη νέα οδηγία στο εσωτερικό δίκαιο μέχρι τις 31 Δεκεμβρίου 2003.

Προτίθεται η Επιτροπή να ορίσει για τα προς ένταξη κράτη ιδιαίτερες προθεσμίες για την ελευθέρωση των ταχυδρομικών αγορών ή πρόκειται να εφαρμοστεί η νέα οδηγία από τα προς ένταξη κράτη ήδη από τη στιγμή της ένταξής τους·

Θα οφείλουν τα προς ένταξη κράτη να εφαρμόσουν και το κοινοτικό δίκαιο περί ανταγωνισμού ήδη από τη στιγμή της ένταξής τους·

(1) ΕΕ L 176 της 5.7.2002, σελ. 21.

(2) ΕΕ L 15 της 21.1.1998, σελ. 14.

Απάντηση του κ. Bolkestein εξ ονόματος της Επιτροπής

(30 Οκτωβρίου 2002)

Όπως κάθε άλλο στοιχείο του κοινοτικού κεκτημένου, οιποψήφιες χώρες θα πρέπει να έχουν μεταφέρει τη νέα Οδηγία 2002/39/ΕΚ του Κοινοβουλίου και του Συμβουλίου της 10ης Ιουνίου 2002 για την τροποποίηση της οδηγίας 97/67/ΕΚ όσον αφορά το περαιτέρω άνοιγμα των κοινοτικών ταχυδρομικώνπηρεσιών στον ανταγωνισμό, μέχρι την ημερομηνία προσχώρησής τους στην Ένωση, εκτός αν οι Συνθήκες Προσχώρησης περιλάβουν, στην κατάλληλη χρονική στιγμή, ειδικές μεταβατικές ρυθμίσεις.

Σε ότι αφορά τους κανόνες ανταγωνισμού, οι χώρες της Κεντρικής και Ανατολικής Ευρώπης έχουν τηνποχρέωση βάσει των Συμφωνιών Σύνδεσης να εξασφαλίσουν ήδη από τώρα την τήρηση των βασικών κανόνων του κοινοτικού κεκτημένου περί αντιτράστ και κρατικών ενισχύσεων.